# เหล่านาวิกโยธินเนเธอร์แลนด์

| เหล่านาวิกโยธินเนเธอร์แลนด์ |
| --- |
| *คอปส์มาริเนียส์* |
| สัญลักษณ์และเครื่องหมายของเหล่านาวิกโยธิน |
| สถาปนา | 10 ธันวาคม ค.ศ. 1665 – ปัจจุบัน (360 ปี 6 เดือน) |
| ประเทศ |  เนเธอร์แลนด์ |
| เหล่า |  กองทัพเรือเนเธอร์แลนด์ |
| รูปแบบ | ทหารราบทางเรือ การปฏิบัติการพิเศษ |
| บทบาท | กองกำลังนอกประเทศ กองกำลังตอบโต้เร็ว หน่วยปฏิบัติการพิเศษ |
| กำลังรบ | ประมาณ 2,000 นาย |
| กองบัญชาการ | ชุดรบนาวิกโยธิน 1 – ดอร์น ชุดรบนาวิกโยธิน 2 – ดอร์น หน่วยปฏิบัติการพิเศษ – ดอร์น ฝูงบินจู่โจมที่ 32 – อารูบา ชุดจู่โจมผิวน้ำและการฝึก (SATG) – เทกเซล |
| สมญา | "ปีศาจดำ", “คนเหล็ก” |
| คำขวัญ | *กัวปาเตตอร์บิส* ("เท่าที่โลกกว้าง") |
| สีหน่วย | กรมท่า, แดง |
| วันสถาปนา | 10 ธันวาคม ค.ศ. 1665 |
| ปฏิบัติการสำคัญ | สงครามอังกฤษ-เนเธอร์แลนด์ครั้งที่สอง สงครามอังกฤษ-เนเธอร์แลนด์ครั้งที่สาม สงครามสืบราชบัลลังก์สเปน ยุทธนาวีที่เทกเซล ยุทธการที่เซเนฟเฟ ยุทธนาวีที่ดอกเกอร์แบงก์ การบอมบาร์ดที่แอลเจียร์ รอตเทอร์ดามบลิทซ์ ยุทธนาวีที่ทะเลชวา ยุทธการที่เกาะชวา สงครามอิรัก สงครามในอัฟกานิสถาน |
| ผู้บังคับบัญชา |
| ผู้บัญชาการปัจจุบัน |  พลจัตวา เจฟ แมค มูทรี |
| ผบ.สำคัญ | วิลเลม โยเซฟ ฟอน เกห์น |

**เหล่านาวิกโยธินเนเธอร์แลนด์** (ดัตช์: *Korps Mariniers*; อังกฤษ: *Netherlands Marine Corps*) เป็นส่วนเสริมของทหารราบชั้นยอดแห่งกองทัพเรือเนเธอร์แลนด์ หน่วยนี้มีความเชี่ยวชาญในการปฏิบัติการพิเศษ, ปฏิบัติการภายใต้สภาวะที่รุนแรงอย่างยิ่ง และการสงครามสะเทินน้ำสะเทินบก เหล่านาวิกโยธินเนเธอร์แลนด์เป็นกองกําลังตอบโต้เร็วที่สามารถกรีธาพลสู่สถานที่ใด ๆ ในโลกภายในสูงสุด 48 ชั่วโมง คำขวัญของพวกเขาคือ *กัวปาเตตอร์บิส* ("เท่าที่โลกกว้าง")

## ประวัติ

เหล่าได้รับการก่อตั้งเมื่อวันที่ 10 ธันวาคม ค.ศ. 1665 ในช่วงสงครามอังกฤษ-เนเธอร์แลนด์ครั้งที่สองโดยนายกรัฐมนตรีสาธารณรัฐดัตช์ โยฮัน เดอ วิตต์ และพลเรือเอก มิชีล เดอ รายเตอร์ ในฐานะกรมนาวิกโยธิน ซึ่งมีผู้บัญชาการคือวิลเลม โยเซฟ ฟอน เกห์น ชาวดัตช์ประสบความสำเร็จโดยการใช้ทหารสามัญในเรือทางทะเลในสงครามอังกฤษ-เนเธอร์แลนด์ครั้งที่หนึ่ง โดยเป็นหน่วยนาวิกโยธินยุโรปหน่วยที่ห้าที่ได้รับการก่อตัว ที่มีก่อนหน้าโดยอินฟันเตริอาเดมารินาของสเปน (ค.ศ. 1537), เหล่านาวิกโยธินโปรตุเกส (ค.ศ. 1610), ทรูปเดอมารีนของฝรั่งเศส (ค.ศ. 1622) และราชนาวิกโยธินของอังกฤษ (ค.ศ. 1664) แต่เป็นเหล่าแรกในประวัติศาสตร์มีความเชี่ยวชาญในปฏิบัติการสะเทินน้ำสะเทินบก เช่นเดียวกับสหราชอาณาจักร เนเธอร์แลนด์มีหลายช่วงเวลาที่นาวิกโยธินถูกยุบ ซึ่งเนเธอร์แลนด์อยู่ภายใต้การยึดครองหรือควบคุมของฝรั่งเศสตั้งแต่ ค.ศ. 1810 ถึง ค.ศ. 1813 หน่วยนาวิกโยธินใหม่ได้รับการตั้งขึ้นเมื่อวันที่ 20 มีนาคม ค.ศ. 1801 ในช่วงเวลาของสาธารณรัฐบาตาเวียน และเมื่อวันที่ 14 สิงหาคม ค.ศ. 1806 เหล่าแกรนาเดียร์หลวงแห่งกองทัพเรือ (Korps Koninklijke Grenadiers van de Marine) ได้รับการตั้งขึ้นภายใต้กษัตริย์ หลุยส์ โบนาปาร์ต ส่วนเหล่านาวิกโยธินเนเธอร์แลนด์สมัยใหม่ได้รับการก่อตั้งขึ้นในปี ค.ศ. 1814 โดยได้มาซึ่งชื่อปัจจุบันในปี ค.ศ. 1817

การรบแห่งเกียรติยศตามธงของเหล่านาวิกโยธินนี้ได้แก่:

* สเปน - แอลเจียร์
* หมู่เกาะเวสต์อินดีส
* เซเนฟเฟ
* คิกดูอิน - ดอกเกอร์แบงก์
* บาหลี - อาเจะฮ์
* ชาแธม
* รอตเทอร์ดาม
* ทะเลชวา
* เกาะขวาและเกาะมาดูรา
* นิวกินี
* เฮลมานด์, กันดะฮาร์ และอูรัสกัน

การตีโฉบฉวยชาแธม ซึ่งเป็นการปฏิบัติการครั้งแรกของนาวิกโยธินดัตช์ในปี ค.ศ. 1667
ในปี ค.ศ. 1667 เหล่าได้รับการนำโดยฟาน เกนต์ ซึ่งเป็นพลเรือเอกในขณะนั้น และผู้บัญชาการคนใหม่ของพวกเขาคือพันเอก ทอมัส ดอลมาน ที่เกิดในประเทศอังกฤษ กรมนาวิกโยธินมีบทบาทสำคัญในการตีโฉบฉวยของฝ่ายดัตช์ นั่นคือ "การตีโฉบฉวยเมดเวย์" ในประเทศอังกฤษ (วันที่ 10–14 มิถุนายน) ซึ่งการรบแห่งเกียรติยศของเหล่าที่ "ชาแธม" นับเป็นหนึ่งในไม่กี่ครั้งที่หน่วยต่างชาติเคยได้รับชัยชนะในประเทศอังกฤษ ส่วนการโจมตีป้อมปราการแลนด์การ์ดใกล้กับฮาร์วิชเมื่อวันที่ 2 กรกฎาคมที่ปฏิบัติการโดยนาวิกโยธิน 1,500 นายหลังจากยกพลขึ้นบกที่วูดริชนั้น ได้ถูกกองทหารรักษาการณ์ของป้อมปราการขับไล่

## อ้างอิง

### บรรณานุกรม

* Beknopte geschiedenis Korps Mariniers
* Klein, Edwin,'The Dutch Marines and the Indonesian Problem', *Marine Corps Gazette*, Aug 1946.
* Dorren, C.J.O., *De geschiedenis van het Nederlandsche Korps Mariniers van 1665–1945*, 's Gravenhage, 1948.
* Coox, Alvin D., 'The Dutch Invasion of England: 1667', *Military Affairs*, Vol. 13 No. 4, Winter 1949, pp. 223–233.
* Dorren, C.J.O., 'Een historische terugblik op de ontsluiting van Japan na de maritieme strafexpedities tegen Kagoshima en Simonoseki (1863–1864)', *Marineblad*, 1950.
* Edwards, H. W., 'Netherlands Korps Mariniers', *Marine Corps Gazette*, Sep 1953.
* Dorren, C.J.O., *Onze mariniersbrigade (1945–1949). Een veelbewogen episode in de korpsgeschiedenis*, 's Gravenhage, 1955.
* Strandberg. Carl, 'Netherlands Marines', *Marine Corps Gazette*, Dec 1961.
* Bosscher, Ph. M., 'De gezantschapswacht te Peking', *Marineblad*, Vol. 75, 1965, pp. 1145–1198.
* Middelhoff, A.J.M., 'De geschiedenis van het 1ste Bataljon Marinetroepen', *Marineblad*, Vol. 79, 1969, pp. 627–642.
* de Korver, Michael, 'Royal Netherlands Marines belong to the world's second oldest marine corps', *Marine Corps Gazette*, Feb 1979.
* Scharfen, 'Het Korps Mariniers' (interview), *Marine Corps Gazette*, Oct 1987.
* Schoonoord, D.C.L., *De Mariniersbrigade 1943–1949 Wording en inzet in Indonesië*, Instituut voor Maritieme Historie, The Hague, 1988.
* van Holst-Pellekaan, R.E., de Regst, I.C. and Bastiaans, I.F.J, *Patrouilleren voor de Papoea's: de Koninklijke Marine in Nederlands Nieuw-Guinea 1945–1960*, Amsterdam, 1989.

## แหล่งข้อมูลอื่น

* Official site of the Netherlands Marine Corps
* KorpsMariniers.com
* Netherlands Institute for Military History
* Organization of the Netherlands Marine Corps and the United Kingdom/Netherlands Landing Force in 1985